Den tidligere formand for Dansk Folkepartis Ungdom i Roskilde, Belal El-Khatib, har ment en del i sit korte liv.

Først var den 25-årige dansk-palæstinenser muslim. Siden konverterede han til kristendom, farvede sit hår lyst, kaldte sig for Rasmus, råbte efter de mørklødede på gaden og krævede statsborgerskabsreglerne strammet. Men nu er Belal El-Khatib vendt tilbage til udgangspunktet og tror på islam i sin mest formørkede form med sharia og stening.

Umiddelbart kunne dobbeltkonvertiten lyde identitetsforvirret, men ifølge de borgerlige skal hans nuværende holdninger tages bogstaveligt. Derfor traf et flertal i Folketingets Indfødsretsudvalg i går den helt usædvanlige beslutning at nægte ham dansk statsborgerskab, selv om det var godkendt af den tidligere regering.

hdn